MAMS Trial Szakág 2007 évi beszámoloja!

A 2007-es év volt az első amikor a trial motoros sportág teljesen független szakágként kezdhette meg a működését, ez nagy előrelépés, ugyanakkor nagy és ismeretlen felelősség is volt a szakág vezetőjének. Ezt a munkát ifj.Szelei Ferenc kezdte meg, vezetésével indulhatott fejlődésnek a hazai trial sport, három verseny került megrendezésre, melyek eredményeként 2007-ben Marozsán Gábor lett az év legeredményesebb trial versenyzője. A MAMS licencet kiváltott trial motorosok száma 13 fő volt, de az év legnagyobb eredménye hogy közös edzéseket tartottunk, versenyzőink sokat fejlődtek, külföldi versenyeket látogattunk meg, mindezeknek célja, hogy a Magyar trial motorosok tudása közeledjen, majd egy-két éven belül elérje a nemzetközi szintet. Sajnos az év végére az is kiderült hogy Szelei Feri nem tudja összeegyeztetni a versenyzői tevékenységét a sportág irányításával, így a szakág vezetését közös megegyezéssel és a sportágunkban érdekelteknek 100%-os támogatásával én vettem át. A 2008-as esztendőt még nagyobb lendülettel kezdjük, a MAMS licencet kiváltott versenyzők száma már 22 fő, ebből a tavalyi hárommal szemben idén már hat versenyző indul az első osztályban, 5 fordulós kupasorozatot rendezünk, sok-sok közös edzést és trial bemutatókat tartunk, így terveink szerint sportágunk még nagyobb léptékben fejlődhet tovább.

